aké sú výhody zrkadlových slnečných okuliarov?
zrkadlové slnečné okuliare sa líšia od bežných tmavých alebo polarizačných okuliarových šošoviek nielen vzhľadom, ale aj funkciou. avšak rovnako ako polarizačné, tak aj zrkadlové okuliarové šošovky ponúkajú značnú ochranu očí pred únavou zo slnečného žiarenia.
zrkadlové okuliarové šošovky odrážajú svetlo, takže vďaka tomu zažívame väčšie pohodlie pri pozeraní počas slnečného dňa.
okuliarové šošovky so zrkadlovou úpravou majú vysoko reflexnú plochu, ktorá je využívaná kvôli zníženiu množstva prechádzajúceho svetla, ktoré prechádza do oka. táto schopnosť robí zrkadlové okuliare mimoriadne vhodné vo veľmi svetlom alebo oslňujúcom prostredí – pri slnečných letných dňoch alebo pri lyžovaní. zrkadlová povrchová úprava na okuliaroch je veľmi odolná, avšak nevýhodou môže byť skreslenie farebných efektov alebo viac viditeľné škrabnutia, ktoré môžu byť spôsobené nevhodným zaobchádzaním s okuliarmi.
zrkadlové okuliarové šošovky využívajú ako tradičné zafarbenie materiálu, tak špeciálnu úpravu zvanú „zrkadlová vrstva“. táto vrstva znižuje množstvo svetla, ktoré prechádza do oka od 10 % až do 60 %.
zvyčajne sa na lepšie zrkadlové okuliarové šošovky nanáša niekoľko ďalších rôznych vrstiev, ako je napríklad tvrdenie a antireflex.